Električková trať Hlubočepy – Barrandov

Električková trať Hlubočepy – Barrandov je jedna z najnovších električkových tratí v Prahe, nachádza sa v juhozápadnej časti mesta. Spája sídlisko Barrandov s centrom metropoly. Jej výstavba prebiehala od augusta 2001 do augusta 2004, trať bola sprevádzkovaná 29. novembra 2003.

V čase sprevádzkovania sa predpokladalo skoré predĺženie o 1,8 km do Holyně, v roku 2008 bolo plánované na rok 2011.Do 2015 se tramvajové tratě v Praze mohou rozrůst až o 32 km, Aktuality, web Krytiny – strechy, ako zdroj uvedené ČTK a Dopravný podnik hl. m. Prahy, nedatovanéDo 2015 se tramvajové tratě v Praze mohou rozrůst až o 32 km , České noviny 2. 10. 2008, ČTK (ten istý text bez priehľadovej tabuľky)Strategie a strategické cíle DP , interná prezentácia Dopravného podniku hl. m. Prahy a. s., máj 2008, formát .pps

 Popis trate 
Trať, dlhá 3,5 km, vedie od električkovej slučky Hlubočepy v údolí Dalejského potoka, neďaleko jeho ústia do Vltavy, po dvoch estakádach v celkovej dĺžke 761 m cez Dalejský potok. Rošt, na ktorom je umiestnená trať, bol postupne spúšťaný odhora nadol, z barrandovskej strany smerom k Vltave. Až k počiatku sídliska je trať takmer rovnobežná s dôležitou kapacitnou komunikáciou K Barrandovu, potom vedie sídliskom a končí na jeho západnom okraji. Trať je ukončená slučkou, a je napájaná pomocou dvoch meniarní. Maximálny pozdĺžny sklon činí 6,9%, čo však v pražskej sieti nie je najviac.

Celá trať je vedená po samostatnom dráhovým telese, nie je súčasťou pozemnej komunikácie. Lamačova a Tréglova ulice sú v sídlisku prekonané pomocou podjazdov, ulice Slivenecká a Do Klukovic priecestím zabezpečenými svetelnou signalizáciou; vyznačenie prejazdov nesie hybridný znaky križovatky, železničného prejazdu a miesta vjazdu na pozemnej komunikácii a jeho správnosť je sporná. Taktiež spôsob vyznačenia a zabezpečenia prechodov je diskutabilný. Asi dva úrovňové priecestia sú určené len pre služobné automobily na obsluhu meniarní atď.

Koľajový zvršok je buď otvorený alebo zatrávnený, v priestore staníc potom tiež dláždený, koľaje sú upevnené na podvaloch. Trolejové vedenie a osvetľovacie telesá sú upevnené nie na stĺpoch, ale na kruhových portáloch, ktoré sú v sídliskovej časti v povrchových úsekoch trate prepojené protihlukovou stenou.

 Zastávky 
Barrandovská trať má unikátne architektonické stvárnenie staníc. Tie sú koncipované ako zastrešené, s oceľovými konštrukciami, zasklené, s bočnými nástupišťami. Každá z nich má svoju špecifickú farbu. Autorom dizajnu zastávok je architekt Patrik Kotas.

 Zoznam zastávok 
 Hlubočepy (biela)
 Geologická (žltá)
 K Barrandovu (modrá)
 Chaplinovo náměstí (červená)
 Poliklinika Barrandov (zelená)
 Sídliště Barrandov (biela)

 Galéria 

 Pozri aj 
 Zoznam električkových tratí v Prahe
 Električková doprava v Prahe

 Referencie 

 Externé odkazy 
 Trať Sídlisko Barrandov – Hlubočepy, www.prazsketramvaje.cz
 Projekt trate Hlubočepy – Sídliště Barrandov, www.prazsketramvaje.cz
 Električková trať Hlubočepy – Barrandov, www.mhdcr.biz

 Iné projekty 

 Zdroj 


Kategória:Električkové trate v Prahe
Kategória:Barrandov